钦定古今图书集成/理学汇编/学行典/第269卷 > 刘世修
## 钦定古今图书集成/理学汇编/学行典/第269卷 > 刘世修

按《八闽通志》：“刘世修，字景周，长乐人。性恬退，不乐仕
进。尝授承信郎，监行在赡军给赏库，寻弃归。留意黄
老之术。建德闲堂，旁构数亭，列植花果竹木，日与文
人羽客觞咏谈谐，不预人闲事。其妻兄陈自强，与韩
𠈁胄有师友之旧，不数年，位至宰相，以有道辟世修，
力辞不就，因号慧观翁。后自强败，世修得不预其祸。”
年八十，端坐而逝。